14% Eesti Väärtpaberikeskuses registreeritud ettevõttest on oma kapitali eurodesse konverteerinud. Kuigi seadusega ei ole kapitali konverteerimisele kehtestanud lõpptähtaega, tasub kapitali ümbervormistamine peatselt ette võtta, sest alates 1. jaanuarist 2012 ei  ole äriregistris enam võimalik vormistada põhikirja- või kapitalimuudatusi kroonides. Automaatselt ettevõtete aktsia ja osakapitali eurodesse ei konverteerita, iga ettevõte peab õigusaktides sätestatud nõudeid arvestades ise valima sobiva viisi ning võtma vastu ümberregistreerimiseks vajalikud otsused ja vormistama dokumendid.